b'\n_START_ARTICLE_\nPoljub\xc4\x8dek\n_START_SECTION_\nVsebina\n_START_PARAGRAPH_\nV Poljub\xc4\x8dku je zbranih enajst zgodb z naslovi Penzion, William in Mary, Pot v nebesa, \xc5\xbdupnikov konji\xc4\x8dek, Gospa Bixbyjeva in Polkovnikov pla\xc5\xa1\xc4\x8d, Mati\xc4\x8dni mle\xc4\x8dek, Sin\xc4\x8dek Martin\xc4\x8dek, Geneza in katastrofa, Edvard Osvajalec, Pujs, Prvak sveta. Za Dahlov stil pisanja je zna\xc4\x8dilna unikatnost. Vsaka zgodba je mrakobna, \xc5\xbeivljenjske situacije so predstavljene s \xc4\x8drnim humorjem. Vsaka zgodba nas pretrese in prtegne na svoj na\xc4\x8din. Npr. v Genezi in katastrofi se metafori\xc4\x8dno sre\xc4\x8damo z rojstvom majhnega in nemo\xc4\x8dnega Adolfa Hitlerja. V Mati\xc4\x8dnem mle\xc4\x8dku o\xc4\x8de hrani svojo bolehno dojen\xc4\x8dico z mati\xc4\x8dnim mle\xc4\x8dkom in jo po\xc4\x8dasi spreminja v veliko \xc4\x8dlove\xc5\xa1ko \xc4\x8debelo, tako kot sebe v trota. Pri Williamu in Mary ona po mo\xc5\xbeevi smrti obdr\xc5\xbei pri \xc5\xbeivljenju njegove mo\xc5\xbegane z enim o\xc4\x8desom. Gospa Bixby je tista, ki naleti na te\xc5\xbeave, ko \xc5\xbeeli do svojega krznenega pla\xc5\xa1\xc4\x8da, ki ga je prejela od ljubimca. Zdi se, da je vsak junak v zgodbah kaznovan na njemu primeren na\xc4\x8din. Avtor nam usode glavnih junakov predstavi na prefinjen na\xc4\x8din, situacije zaplete in jih razre\xc5\xa1i z obilico \xc4\x8drnega humorja.\n_START_SECTION_\nIzdaje in prevodi\n_START_PARAGRAPH_\nAngle\xc5\xa1ka izdaja knjige iz leta 1962 (COBISS)_NEWLINE_Slovenska izdaja knjige iz leta 2008 (COBISS)'